Cerere de decizie preliminară introdusă de Cour d’appel de Mons (Belgia) la 17 octombrie 2022 – Fédération internationale de football association (FIFA)/BZ
(Cauza C-650/22)
Limba de procedură: franceza
Instanța de trimitere
Cour d’appel de Mons
Părțile din procedura principală
Apelantă: Fédération internationale de football association (FIFA)
Intimat: BZ
Întrebarea preliminară
Articolele 45 și 101 din Tratatul privind funcționarea Uniunii Europene trebuie interpretate în sensul că interzic:
principiul solidarității jucătorului și a clubului care dorește să îl angajeze la plata indemnizației datorate clubului cu care contractul a fost reziliat fără motiv întemeiat, astfel cum este prevăzut la articolul 17.2 din RSTJ [Regulamentul privind statutul și transferul jucătorilor] al FIFA în combinație cu sancțiunile sportive prevăzute la articolul 17.4 din același regulament și cu sancțiunile financiare prevăzute la articolul 17.1;
posibilitatea federației de care aparține fostul club al jucătorului de a nu elibera certificatul internațional de transfer, necesar pentru angajarea jucătorului de către un nou club, dacă există un litigiu între acest fost club și jucător (articolul 9.1 din RSTJ al FIFA și articolul 8.2.7 din anexa 3 la RSTJ menționat).
____________